**Приложение V: Актове, подлежащи на отмяна**

| **№** | **Област на политиката** | **Наименование** | **Мотиви за отмяната** |
| --- | --- | --- | --- |
|  | Земеделие | Хоризонтално действие за замяна на редица остарели регламенти на Комисията в областта на пазарите на селскостопански продукти | Целта на това действие е, от една страна, да се адаптират регламентите на Комисията, приети преди Договора от Лисабон, с правилата за общата организация на пазарите на селскостопански продукти, посочени в Регламент (ЕС) № 1308/2013, а от друга страна, доколкото е възможно, да се опростят действащите правила. В резултат на това редица регламенти на Комисията в областта на пазарите на селскостопански продукти ще бъдат отменени и заменени с нови делегирани актове и актове за изпълнение. |
|  | Трудова заетост  | Решение за изпълнение (ЕС) 2012/733 на Комисията от 26 ноември 2012 г. за изпълнение на Регламент (ЕС) № 492/2011 на Европейския парламент и на Съвета по отношение на попълването на свободните работни места и повторното създаване на EURES | Заменен с Регламент (ЕС) 2016/589, както е предвидено в глава II от Регламент (ЕС) № 492/2011. |
|  | Енергетика | Регламент (ЕС) № 256/2014 на Европейския парламент и на Съвета от 26 февруари 2014 г. относно нотифицирането до Комисията на инвестиционните проекти в областта на енергийната инфраструктура в Европейския съюз, за замяна на Регламент (ЕС, Евратом) № 617/2010 и за отмяна на Регламент (ЕО) № 736/96 на Съвета | Посоченият регламент не предоставя никаква добавена стойност и се припокрива значително с други правни актове, както се вижда от проверката за пригодност на задълженията за докладване, планиране и мониторинг, съдържащи се в постиженията на правото на ЕС в областта на енергетиката. Освен това в таблицата по програмата REFIT за 2015 г. регламентът вече бе набелязан за отмяна. |
|  | Безопасност на храните | Решение (ЕИО) № 92/176 на Комисията от 2 март 1992 г. относно географските карти, които трябва да бъдат предвидени за целите на мрежата “Анимо” | То бе заменено с онлайн инструмента за управление на експертната система за контрол на търговията (TRACES), обхващащ всички санитарни изисквания за търговията в рамките на ЕС и вноса на животни, сперма и ембриони, храни, фуражи и растения. |
|  | Безопасност на храните | Решение (ЕО) 2002/623 на Комисията от 24 юли 2002 г. за установяване на обяснителни бележки, които да допълнят приложение ІІ към Директива (ЕО) 2001/18 на Европейския парламент и на Съвета относно съзнателното освобождаване на генетично модифицирани организми в околната среда и за отмяна на Директива (ЕИО) 90/220 на Съвета | В Решение (ЕО) 2002/623 на Комисията са предвидени насоки относно оценката на риска за околната среда (ОРОС) от ГМО, посоченa в приложение II към Директива (ЕО) 2001/18 относно съзнателното освобождаване на ГМО в околната среда. През 2017 г. Комисията ще приеме нова директива, която съгласно изискванията на Директива (ЕС) 2015/412 ще съдържа ключовите елементи на всеобхватните насоки на ЕОБХ относно ОРОС от 2010 г.,включени в приложение II към Директива (ЕО) 2001/18. В резултат на това Решение (ЕО) 2002/623 ще стане неактуално. С цел опростяване в полза на операторите и на националните органи е целесъобразно Решение (ЕО) 2002/623 да бъде отменено успоредно с приемането на новата директива. |
|  | Безопасност на храните | Решение (ЕО) 2005/463 на Комисията от 21 юни 2005 г. за създаване на мрежа за обмен и координация на информация по отношение на съвместното съществуване на генетично модифицирани, традиционни и органични култури | Предлага се разпускането на тази експертна група с оглед по-специално на преразгледаните хоризонтални правила на Комисията за създаването и функционирането на експертните групи към нея, приети през май 2016 г., и на липсата на дейност на същата експертна група през последните 5 години. |
|  | Вътрешен пазар | Директива (ЕИО) 73/361 на Съвета от 19 ноември 1973 г. относно сближаване на законовите, подзаконовите и административните разпоредби на държавите членки, свързани със сертифицирането и маркирането на телени въжета, вериги и куки | В настоящата си форма този акт вече не съдържа материални правила, които продължават да са приложими, тъй като някои от неговите разпоредби бяха отменени с Директива (ЕИО) 91/368 на Съвета за изменение на предишната Директива (ЕИО) 89/392 за машините, и други бяха отменени или заменени с приложение III към Регламент (ЕО) № 807/2003 на Съвета. Останалите разпоредби са остарели и съответните разпоредби за безопасността са включени в Директива (ЕС) 2014/33 относно асансьорите. |
|  | Вътрешен пазар | Решение (ЕО) 2009/767 на Комисията на Комисията от 16 октомври 2009 г. за определяне на мерки, улесняващи прилагането на процедури с помощта на електронни средства чрез „единични звена за контакт“ в съответствие с Директива (ЕО) № 2006/123 на Европейския парламент и на Съвета относно услугите на вътрешния пазар  | Задълженията и техническите спецификации, посочени в Решение (ЕО) 2009/767, са обхванати понастоящем от Регламент (ЕС) № 910/2014 относно електронната идентификация и удостоверителните услуги при електронни трансакции на вътрешния пазар и за отмяна на Директива (ЕО) 1999/93, както и от решения за изпълнение на Комисията (ЕС) 2015/1505 и (ЕС) 2015/1506. Поради това Решение (ЕО) 2009/767 вече не е актуално. |
|  | Вътрешен пазар | Решение (ЕС) 2011/130 на Комисията от 25 февруари 2011 г. за установяване на минимални изисквания за трансграничната обработка на документи, подписани електронно от компетентните органи съгласно Директива (ЕО) 2006/123 на Европейския парламент и на Съвета относно услугите на вътрешния пазар | Задълженията и техническите спецификации, посочени в Решение (ЕС) 2011/130, са обхванати понастоящем от Регламент (ЕС) № 910/2014 относно електронната идентификация и удостоверителните услуги при електронни трансакции на вътрешния пазар и за отмяна на Директива (ЕО) 1999/93, както и от решения за изпълнение на Комисията (ЕС) 2015/1505 и (ЕС) 2015/1506. Поради това Решение (ЕС) № 2011/130 вече не е актуално. |
|  | Данъчно облагане и митници | Регламент (ЕИО) № 3510/80 на Комисията от 23 декември 1980 г. относно определение на понятието за продукти с произход за прилагането на тарифните преференции, предоставени от Европейската икономическа общност по отношение на определени продукти от развиващи се страни | Посоченият регламент на Комисията е остарял след последователни реформи на преференциалните правила за произход. Последните и актуални преференциални правила за произход са понастоящем в Регламент (ЕС) № 952/2013 (Митнически кодекс на Съюза), Делегиран регламент (ЕС) 2015/2446 и Регламент за изпълнение (ЕС) 2015/2447 (с последните два регламента се заменят разпоредбите относно прилагането на предишния Митнически кодекс от 1992 г.). |
|  | Данъчно облагане и митници | Регламент (ЕО) № 1147/2002 на Съвета от 25 юни 2002 г. относно суспендиране на автономните мита по Общата митническа тарифа за някои стоки, внасяни с разрешителни за въздухоплаване | Отмяната на този регламент на Съвета ще бъде предложена с новото предложение за регламент на Съвета за временно суспендиране на автономните мита по Общата митническа тарифа за някои стоки, внасяни с удостоверение за пускане в експлоатация. |
|  | Данъчно облагане и митници | Регламент (ЕО) № 209/2005 на Комисията от 7 февруари 2005 г. за установяване на списъка на текстилните продукти, за които не се изисква доказателство за произход при пускането им в свободно обращение в Общността | Този регламент на Комисията бе акт за изпълнение на Регламент (ЕО) № 1541/98 на Съвета от 13 юли 1998 г., който, от своя страна, бе отменен през 2011 г. |
|  | Данъчно облагане и митници | Решение (ЕО) № 70/2008 на Европейския парламент и на Съвета от 15 януари 2008 г. относно безкнижна среда в митниците и търговията | Развитието на митническото законодателство и високата степен на прецизност и хармонизиране, с която бе установено правното задължение за използване на електронни системи, направиха излишно Решението за електронни митници от 2008 г. Основните разпоредби от решението са вече заменени с изключение на член 4, параграфи 4 — 7 от решението, свързани с обслужването на едно гише. Подготовката на ново правно основание за обслужването на едно гише започна и предложение ще бъде направено успоредно с предложението за отмяна на Решение (ЕО) № 70/2008 на Съвета. |
|  | Данъчно облагане и митници | Решение за изпълнение (ЕС) 2011/544 на Комисията от 16 септември 2011 г. за определянето на общ фискален маркер за газьол и керосин | Решението за изпълнение ще бъде заменено с ново, считано от 2017 г., поради което същевременно ще бъде отменено. |
|  | Транспорт | Директива (ЕИО) 89/629 на Съвета от 4 декември 1989 г. относно ограничаването на шумовите емисии от граждански дозвукови реактивни самолети | Посочената директива е станала излишна поради приемането и транспонирането на Директива (ЕО) 2006/93, в която е предвиден по-широк и по-стриктен подход. С Директива (ЕИО) 89/629 се допускаше дадено шумно въздухоплавателно средство да остане в експлоатация, ако вече е вписано в националните регистри. Вече не се допускаше обаче включването на нова регистрация на такова шумно въздухоплавателно средство (правило за недобавяне). Следователно все още беше възможно използването на по-стари и шумни въздухоплавателни средства. С Директива (ЕО) 2006/93 се въведе пълно спиране от експлоатация на всички шумни въздухоплавателни средства, включително попадащите в обхвата на Директива (ЕИО) № 89/629, независимо от това дали са вече регистрирани, или не. Това означава, че вече не бе позволено да летят в ЕС въздухоплавателни средства, които не отговарят на стандартите, като те трябваше да бъдат заличени от националните регистри. |
|  | Транспорт | Регламент (ЕИО) № 3572/90 на Съвета от 4 декември 1990 г. за изменение в резултат на обединението на Германия на някои директиви, решения и регламенти за автомобилен, железопътен транспорт и транспорт по вътрешни водни пътища | Правните актове, изменени с Регламента, са отменени или в процес на отмяна. След като регламентът по този начин е станал неактуален, той следва да бъде отменен. |